Document ID: 32004D0109

Απόφαση της Επιτροπής
της 29ης Ιανουαρίου 2004
για την τροποποίηση της απόφασης 95/328/EΚ σχετικά με τη θέσπιση της υγειονομικής πιστοποίησης των αλιευτικών προϊόντων προέλευσης τρίτων χωρών που δεν καλύπτονται ακόμη από μία ειδική απόφαση
[κοινοποιηθείσα υπό τον αριθμό Ε(2004) 129]
(Κείμενο που παρουσιάζει ενδιαφέρον για τον ΕΟΧ)
(2004/109/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων(1), και ιδίως το άρθρο 11,
Εκτιμώντας τα ακόλουθα:
(1) Η απόφαση 95/328/ΕΚ της Επιτροπής, της 25ης Ιουλίου 1995, για τη θέσπιση της υγειονομικής πιστοποίησης των αλιευτικών προϊόντων προέλευσης τρίτων χωρών που δεν καλύπτονται ακόμα από μια ειδική απόφαση(2) ισχύει μέχρι τις 31 Δεκεμβρίου 2003.
(2) Η απόφαση 97/296/EΚ της Επιτροπής(3) καθορίζει τον κατάλογο των τρίτων χωρών από τις οποίες επιτρέπονται οι εισαγωγές αλιευτικών προϊόντων που προορίζονται για ανθρώπινη κατανάλωση. Το μέρος II του εν λόγω καταλόγου περιλαμβάνει τις τρίτες χώρες που δεν καλύπτονται ακόμα από μια ειδική απόφαση, οι οποίες όμως πληρούν τις απαιτήσεις του άρθρου 2 παράγραφος 2 της απόφασης 95/408/EΚ του Συμβουλίου(4). Σύμφωνα με την απόφαση 95/408/ΕΚ, ο εν λόγω κατάλογος ισχύει μέχρι τις 31 Δεκεμβρίου 2005.
(3) Η διάρκεια ισχύος της απόφασης 95/328/ΕΚ πρέπει να εναρμονιστεί με τη διάρκεια ισχύος του προσωρινού καταλόγου που καθορίζει η απόφαση 97/296/ΕΚ.
(4) Κατά συνέπεια, η απόφαση 95/328/ΕΚ πρέπει να τροποποιηθεί ανάλογα.
(5) Tα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 4 της απόφασης 95/328/EΚ, οι λέξεις "μέχρι τις 31 Δεκεμβρίου 2003" αντικαθίστανται από τις λέξεις "μέχρι τις 31 Δεκεμβρίου 2005".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 29 Ιανουαρίου 2004.

Labels: 3
5
6